KUNNIA KARITSALLE
Kiitän Sinua, Jeesus.
Kiitän, että kuolit puolestani, -
sovitit ristillä syntini, -
loit minut uudeksi, ja annoit uuden elämän.
Kiitän Sinua armostasi, -
kiitän Sinua uhristasi.
Olet pessyt minut puhtaaksi, -
saan tuntea sen syleilyssäsi.
Kunnia Karitsalle!
Valtaistuimella hallitset!
Sinä kruunuilla kruunattu, -
kaikkein mahtavin Kuningas!
Korkeasti ylistetty, -
Vapahtaja Jeesus, -
rakkaus Sinut ristille vei.
Kunnia Karitsalle!
Kiitän Sinua, Jeesus.
Kiitän, että kuolit puolestani, -
sovitit ristillä syntini, -
loit minut uudeksi, ja annoit uuden elämän.
Kiitän Sinua armostasi, -
kiitän Sinua uhristasi.
Olet pessyt minut puhtaaksi, -
saan tuntea sen syleilyssäsi.
Kunnia Karitsalle!
Valtaistuimella hallitset!
Sinä kruunuilla kruunattu, -
kaikkein mahtavin Kuningas!
Korkeasti ylistetty, -
Vapahtaja Jeesus, -
rakkaus Sinut ristille vei.
Kunnia Karitsalle!
Valtaistuimella hallitset!
Sinä kruunuilla kruunattu, -
kaikkein mahtavin Kuningas!
Korkeasti ylistetty, -
Vapahtaja Jeesus, -
rakkaus Sinut ristille vei.
Kunnia Karitsalle!
MINUN TOIVONI
Toivoni on Jumalassa, -
joka hallitsee nyt ja aina.
Oo, toivoni on Jumalassa, -
minun Herrassani.
Seison kunnioittaen Pyhän Valtaistuimesi edessä.
Sinussa on ikuinen viisaus.
Myllertävä merikin väistyy Sanasi voimasta.
Uhrasit itsesi antaaksesi minulle elämän.
Toivoni on Jumalassa, -
joka hallitsee nyt ja aina.
Oo, toivoni on Jumalassa, -
minun Herrassani.
Joka aamu herään armoosi.
Sinä näet murheen murtamat sydämet -
ja ojennat rakastavan kätesi, -
jotta Sinuun uskovat saavat kokea rauhasi.
Toivoni on Jumalassa, -
joka hallitsee nyt ja aina.
Oo, toivoni on Jumalassa, -
minun Herrassani.
Toivoni on Jumalassa, -
joka hallitsee nyt ja aina.
Toivoni on Jumalassa.
Toivoni on Jumalassa, -
joka hallitsee nyt ja aina.
Toivoni on Jumalassa, -
minun Herrassani.
PSALMI 139
Herra, sinä tutkit minua -
ja tunnet minut.
Istunpa minä tahi nousen, -
sinä sen tiedät; sinä ymmärrät minun ajatukseni kaukaa.
Käynpä tahi makaan, -
sinä sen havaitset.
Ei ole sanaa minun kielelläni, jota sinä, Herra, et täysin tunne.
Ja kaikki minun tieni ovat sinulle tutut.
Minne minä voisin mennä, kussa ei sinun Henkesi olisi, -
minne paeta sinun kasvojesi edestä?
Jos minä taivaaseen nousisin, niin sinä olet siellä; -
jos minä tuonelaan vuoteeni tekisin, niin katso, sinä olet siellä.
Jos minä kohoaisin aamuruskon siivillä -
ja asettuisin asumaan meren ääriin, -
sielläkin sinun kätesi minua taluttaisi, -
sinun oikea kätesi tarttuisi minuun.
[...] sinä kudoit minut kokoon äitini kohdussa.
Minun luuni eivät olleet sinulta salatut, -
kun minut salassa valmistettiin.
Minun päiväni olivat määrätyt -
ja kirjoitetut kaikki sinun kirjaasi, -
ennenkuin ainoakaan niistä oli tullut.
Minne minä voisin mennä, kussa ei sinun Henkesi olisi, -
minne paeta sinun kasvojesi edestä?
Jos minä taivaaseen nousisin, niin sinä olet siellä; -
jos minä tuonelaan vuoteeni tekisin...
Jos minä kohoaisin aamuruskon siivillä -
ja asettuisin asumaan meren ääriin, -
sielläkin sinun kätesi minua taluttaisi, sinun oikea kätesi tarttuisi minuun.
Minne minä voisin mennä, kussa ei sinun Henkesi olisi, -
minne paeta sinun kasvojesi edestä?
Jos minä taivaaseen nousisin, niin sinä olet siellä;
Jos minä tuonelaan vuoteeni tekisin.
Jos minä kohoaisin aamuruskon siivillä -
ja asettuisin asumaan meren ääriin, -
sielläkin sinun kätesi minua taluttaisi.
VIRSI 338 - PÄIVÄ VAIN JA HETKI KERRALLANSA
Päivä vain ja hetki kerrallansa, -
siitä lohdutuksen aina saan.
Mitä päivä tuokin tullessansa, -
Isä hoitaa lasta armollaan.
Kädessään hän joka päivä kantaa, -
tietää kaiken, mitä tarvitsen,
päivän kuormat, levon hetket antaa, -
murheen niin kuin ilon seesteisen.
Joka hetki hän on lähelläni, -
joka aamu antaa armonsa.
Herran huomaan uskon elämäni, -
hän suo voimansa ja neuvonsa.
Surut, huolet eivät liikaa paina, -
ne hän ottaa itse kantaakseen.
”Niin kuin päiväs, niin on voimas aina.”
Tähän turvaan yhä uudelleen.
Kiitos, Herra, lupauksestasi, -
siinä annat minun levätä!
Kiitos olkoon lohdutuksestasi, -
annat voimaa sanan lähteestä!
Suo mun ottaa isänkädestäsi -
päivä vain ja hetki kerrallaan, -
kunnes johdat minut kädelläsi -
riemun maahan, päivään kirkkaimpaan.
Kiitos, Herra, lupauksestasi, -
siinä annat minun levätä!
Kiitos olkoon lohdutuksestasi, -
annat voimaa sanan lähteestä!
On suuri etuoikeus ja kunnia olla täällä kanssanne tänä iltana.
Tiedämme, että tänään Jumala on täällä.
Suuret kiitokset siitä, että tulitte tänne tänä iltana.
Kiitos, Sergei. Olet ensimmäinen, joka uskoi ja toi minut kauniiseen Viroon.
Kiitän Sergein vaimoa ja tiimiä -
sekä kaikkia pastoreita, johtajia ja tahoja, jotka ovat tässä mukana.
Kiitos myös Viron hallitukselle vastaanotosta.
Kiitetäänkö Jumalaa siitä, että tämä on mahdollista tänään?
Tule lähemmäs.
On etuoikeus ja ilo olla elossa.
Ymmärrämme, että elämä on helposti särkyvää.
En tiedä, kuka olet ja mitä käyt läpi.
Mutta sanon sinulle, että minä en ole toivon lähde.
Minä vain osoitan lähdettä kohti.
Matkustan aika ajoin ympäri maailmaa.
Huomenna menen Latviaan.
Olen käynyt Liettuassa aiemmin.
Menen jälleen Serbiaan.
Matkustan ympäri maailmaa.
Yksi asia, mitä me kaikki tarvitsemme, on toivo.
On hyvä, jos elämässä on suunnitelmia.
On hyvä yrittää eikä ikinä luovuttaa.
Mutta on monia asioita, jotka vain Jumala voi parantaa.
Kun katsomme maailmaa, ainoastaan Jumala voi tuoda rauhan.
On hyvä, että teette kaikkea sitä, mitä teette, ja kannustatte toisianne.
Teen välillä koululaisille suunnattuja videoita.
Kouluissa ei voi aina suoraan julistaa evankeliumia.
Mutta rohkaisen heitä.
Kerron, että he ovat kauniita sellaisina kuin he ovat -
ja ettei pidä kiusata ketään.
Minulla oli tänään hyvä kokous hallinnon edustajien kanssa.
Toivon, että voimme tehdä videoita jaettavaksi Viron kaikkiin kouluihin -
rohkaisuksi, että ei pidä ikinä luovuttaa.
Näen, että täällä on tänä iltana paljon nuoria.
Tahdon rohkaista ensin nuoria.
Ei ole väliä, miltä näytät, miten paljon sinulla on älliä, -
miten paljon ystäviä sinulla on tai paljonko saat some-tykkäyksiä.
Jumala sanoo, että sinut on ylen ihmeellisesti tehty.
Et tarvitse poika- tai tyttöystävää tunteaksesi oloasi rakastetuksi.
Sinun ei tarvitse tehdä kuten kaverisi kelvataksesi.
Nuorena monta kertaa katselin kaikkia muita.
Tiesin, että monia asioita en pystyisi tekemään.
Mutta vanhempani sanoivat aina: -
"Älä ole vihainen siitä, mitä sinulla ei ole.
Ole kiitollinen siitä, mitä sinulla on."
Olen tosi kiitollinen vanhemmistani, -
jotka opettivat, että ei tarvitse puhua rumia, kuten kaverini, kelvatakseni.
Minun ei tarvitse rikastua ollakseni onnellinen.
Sillä sitä, kuka olen, ei kukaan voi muuttaa.
Näette, ettei minulla ole raajoja, -
mutta olen silti kokonainen eikä minulta puutu mitään.
Sydämeni on parantunut.
Mieleni on uudistunut.
Eikä se johdu ainoastaan positiivisuudesta.
Monet sanovat: "Nick on niin positiivinen."
Kysykää vaimoltani. En aina ole positiivinen.
Ja vahvoilla kristityilläkin on välillä vaikeaa.
Mutta kun tunnet pelastuksen ja toivon perustuksen -
ja kun tiedät, että Jumala sanoo Raamatussa, -
että olet kaunis sellaisena kuin olet, -
sinun ei tarvitse pelätä, mitä maailma sanoo.
Te teini-ikäiset tänään, älkää antako tämän maailman petkuttaa itseänne.
Maailma käskee teidän tehdä asioita.
Asioita, jotka houkuttelevat päihde- tai pornoriippuvuuteen.
Raha ei tee ketään onnelliseksi.
Ja maailman hyväksyntä ei tee teitä onnelliseksi.
Se, mikä todella parantaa sielusi, on Jeesuksen Kristuksen tunteminen.
Ja Hän rakastaa sinua.
Ja Raamattu sanoo, että Hänellä on suunnitelma varallesi.
Nuorena en voinut uskoa, että Hänellä olisi elämälleni mitään suunnitelmaa.
Katselin koulukavereitani.
He pystyivät tekemään kaikkea.
Ja sitten katselin aikuisia.
Heillä oli rakkautta ja suhde.
Ajattelin, että hetkinen, mitä, jos en saa vaimoa.
"Menenkö koskaan naimisiin?
Vaikka menisinkin, en pysty edes pitämään vaimoani kädestä.
Vaikka saisinkin lapsia, miten voin pitää heitä sylissä, kun he itkevät?"
Ihan ensiksi tajusin, että jos koulukaverini eivät olisi ystäviäni -
sen takia, miltä näytän, -
en minäkään halua olla heidän ystävänsä.
Miksi haluaisit olla sellaisen ystävä, jonka rakkaus on ehdollista?
Vanhempani sanoivat saman asian minulle.
Rakasta kaikkia. Anna kaikille mahdollisuus.
Kun he tekevät jotain, mitä et hyväksy, rukoile heidän puolestaan.
Mutta ole uskollinen sille, mitä pidät totena.
Sanoin: "Voin antaa muille mahdollisuuden", -
mutta aina en antanut itselleni mahdollisuutta.
En uskonut, että menisin joskus naimisiin. Minä menin.
Vaimoni on kaunis, ja hän rakastaa Herraa koko sydämestään -
ja hän rakastaa minua koko sydämestään.
Ja minä rakastan häntä koko sydämestäni.
Hän ei ole ainoastaan vaimoni. Hän on minulle vain lainaa.
En omista häntä. Jumala on antanut hänet minulle.
Hän on Jumalan tytär.
Jos haluan olla paras aviomies ja hän haluaa olla paras vaimo, -
arvaa, mitä me teemme.
Me kommunikoimme. Me puhumme.
Käymme ulkona syömässä.
Me esitämme toisillemme joka kuu samat kysymykset.
Hän sanoo: "Kulta?" Vastaan: "Niin?"
Ensiksikin kysyn häneltä: -
"Mitä sellaista teen, mitä et enää halua minun tekevän?"
Toiseksi: "Mitä sellaista minä en tee, mitä minun pitäisi tehdä?"
Ja kolmas: "Mitä sellaista teen, mitä haluat minun tekevän jatkossakin?"
Vaimoni on minun paras ystäväni.
Miksen haluaisi tehdä häntä onnelliseksi?
En ole menossa naimisiin kenenkään muun kanssa.
Monet ajattelevat: "Tarvitsen vain uuden suhteen ollakseni onnellinen."
Uuden suhteen ongelma on tämä. Kaksi ongelmaa.
Kukaan ei ole täydellinen.
Ja sen lisäksi uudessa suhteessa, -
sinä tulet olemaan siinäkin.
Ymmärrämme, että uusi suhde ei ole ratkaisu kaikkeen.
Tänä päivänä rakastan vaimoani.
Hän rakastaa minua, ja en voi pitää hänen kättään kädessäni.
Mutta minun ei tarvitse pitää hänen kättään vaan sydäntään.
Ei tarvita käsiä ja jalkoja pitääkseen vaimon sydäntä.
Kun neljä lastani katselevat äitiä ja isää, -
he ovat tosi söpöjä. He oppivat, mitä on kunnioitus.
He oppivat, mitä on kunnia. Näettekö heidän kuvansa?
Neljä kaunista lasta.
Valokuva on otettu kolme vuotta sitten.
Esikoispoikamme täyttää 11 vuotta.
Hän on menossa nyt kasteelle Isän, Pojan ja Pyhän Hengen nimessä.
Olemme lapsistamme tosi ylpeitä.
Olen meistä lyhin.
Rakastan lapsiani todella paljon.
Esikoinen sanoi kerran: "Isä, kunpa sinulla olisi kädet."
Kysyin, miksi.
Hän sanoi: "Että voisin tuntea halauksesi, kun halaat minua."
Sanoin: "Oo."
Hän sanoi: "Mutta ei se mitään." Kysyin, miksi.
Sitten hän näytti hauiksiaan, pullisteli niitä ja sanoi: "Olen vahva.
Se tarkoittaa, että halaan sinua pidempään ja tiukemmin, -
jotta sinä voit tuntea halaukseni."
Rakastan perhettäni, rakastan lapsiani ja rakastan vaimoani.
Mutta on vielä joku, jota rakastan enemmän kuin lapsiani ja vaimoani.
Hän kuoli syntieni tähden. Hänen nimensä on Jeesus Kristus.
Hän on ystäväni. Hän on kaikkeni.
Kun kohtasin Hänet, se muutti kaiken elämässäni.
Olin sitä ennen todella vihainen Jumalalle, -
että jos kerran Jumala on hyvä Jumala, -
miksi Hän sallii maailmassa kipua?
Hyvä kysymys.
Ja kysyin vanhemmiltani, miksi synnyin tällaisena.
He sanoivat: "Me emme tiedä, -
mutta Raamattu sanoo Jer. 29:11:ssä, -
että Jumalalla on suunnitelma, joka on hyvä suunnitelma, -
sekä toivo ja tulevaisuus."
Kun olin lapsi, en pystynyt kuvittelemaan hyvää suunnitelmaa.
Kun vanhempani olivat lapsia, heillä oli vaikeaa.
Äiti ja isä syntyivät entisessä Jugoslaviassa.
Äiti oli kuusivuotias.
Ja isäni oli 15-vuotias.
He pakenivat. Heillä ei ollut kotia.
He elivät pakolaisleireillä.
Ja he tulivat Australiaan.
Ja he käskivät minun olla kiitollinen siitä, mitä minulla on.
"Ole kiitollinen, että sinulla on ruokaa.
Ole kiitollinen, että Jumala on kanssasi.
Ja ole kiitollinen, että vaikka sinulla ei ole raajoja, -
olet kaunis poika. Olet nokkela.
Ja ihmiset eivät tiedä, mitä voit saavuttaa, ennen kuin yrität.
Kun epäonnistut, älä luovuta.
Kun rukoilet, tiedä, että Jumala kuulee rukouksesi."
Mutta kun pyysin Jumalalta käsiä ja jalkoja, en saanut niitä.
No tänään, pyydänkö Jumalalta käsiä ja jalkoja?
Pyydän.
Onko komerossani kengät siltä varalta, että saan Jumalalta kädet ja jalat?
On.
Miksi? Koska minulla on usko. Olen nähnyt Jumalan voiman.
Kuulimme naisen jääkaappi-ihmeestä pastorin kertomana.
Rukoilimme sokean puolesta, ja hän sai näön.
Rukoilimme selkäni puolesta.
Amerikkalainen lääkärini sanoi: "En usko Jumalaasi, -
mutta tänään sanon sinulle, että sinun Jumalasi on todellinen."
Lääketieteellisesti selkärangassani oli ollut reikiä -
vuodesta 2002.
Ja lääkäri sanoi: "Olemme pahoillamme.
Sinulla on harvinainen, kamala synnynnäinen sairaus."
Katsoin kehoani ja sanoin: "Tiedän. Minulla on harvinainen sairaus."
Hän sanoi: "Ei. Eräs toinen."
Kysyin: "No mitä nyt?"
Hän sanoi: "Selkärangassasi on reikiä, ja 35. ikävuoteen mennessä -
selkärankasi muuttuu kokonaan nesteeksi."
"Mitään ei ole tehtävissä."
Niin me rukoilimme, ja yhdeksän vuoden päästä -
reikiä ei ollut enää kolme vaan kaksi.
Ja lääkäri sanoi: "Mahdotonta."
Sanoin: "Ei. Ei Jumalalle.
Jumalalle kaikki on mahdollista."
Yhdeksän kuukauden päästä -
reikiä oli enää yksi.
Ja seuraavassa kontrollissa ei ollut enää yhtään.
Uskon Jumalaan, mutta en vain ihmeiden takia.
Uskon Jumalaan, koska olen nähnyt demoneja ja noituutta.
Ja tiede ei pysty selittämään hengellistä ulottuvuutta.
En pelkää, koska minun Jumalani on suurempi.
Minun Jumalani on suurempi kuin mikään lääketieteellinen ongelma.
Ja kun maailma sanoo, etten kelpaa, ei se mitään.
Miksi? Koska Hän rakastaa minua ja koska Jeesus kuoli puolestani.
Ja Hänellä on suunnitelma.
Katselemme maailmaa.
Kun luet Raamattua, -
mistä kipu on peräisin?
Se ei tullut Jumalalta.
Se tuli sen jälkeen, kun Aadam ja Eeva lankesivat syntiin.
Ennen syntiinlankeemusta -
ei ollut vammoja.
Ei ollut sairautta.
Ei ollut mitään pahaa.
Sitten Aadam ja Eeva lankesivat syntiin.
Niinpä meihin kaikkiin tuli kirouksena syntiluonto.
Antakaa kaksi kolmevuotiasta lasta -
ja antakaa heille yksi lelu, niin näette syntiä.
Meissä on ylpeyttä, ahneutta ja himoa.
Maailmassa on paljon korruptiota rahan takia.
Se kaikki on syntiä.
Rahassa ei ole mitään vikaa niin kauan, kun ei tee rahasta Jumalaa.
Kun luin Raamattua, se kävi järkeen.
Kaikki ovat tehneet syntiä, -
joten jokainen ihminen maan päällä on kerran kuoleva.
Room. 6:23. "Synnin palkka on kuolema."
Siksi et tiedä ketään, joka eläisi ikuisesti.
Etkä myöskään ketään, kuka ei ole tehnyt syntiä.
Niinpä kipu tulee maailmaan saatanalta.
Ja yhtenä päivänä saatanalle tulee loppu.
Yhtenä päivänä Jeesus tulee takaisin.
Ja Raamattu sanoo, että kun Jeesus tulee takaisin, -
saatanaa ei enää ole.
Ja kun saatanaa ei enää ole, ei ole enää suruakaan.
Ei ole enää murhetta, ei kuolemaa, ei sotaa.
Ei ole enää pahuutta.
Ja yhtenä päivänä menemme taivaaseen.
Voin sanoa, että se on kotini.
Miksi olen positiivinen? Koska olen Jumalan lapsi.
Miksi olen positiivinen?
Koska minun Jumalani antaa minulle kaiken, mitä tarvitsen.
Miksi olen positiivinen? Koska en koskaan kuole.
Minä olen onnellinen, -
ja viimeiseen hengenvetooni asti minulla on toivo.
Onko sinulla?
Kun etsin Jumalaa enkä vielä uskonut Häneen, -
yritin itsemurhaa.
Yritin hukuttautua kylpyammeeseen 10-vuotiaana.
Miksi? Koska en pystynyt näkemään toivoa.
Kolmetoistavuotiaana pelasin jalkapalloa.
Se on suosikkilajini. Ja olin pieni mies. Hyvin pieni mies.
Kun laittoi viereeni jalkapallon, -
pallo oli hyvin suuri verrattuna pieneen mieheen.
Yhtenä päivänä olin kentällä, -
ja ystäväni aikoi potkaista pallon minulle, -
niin hän meni kauas pallon taakse.
Ja hän huusi: "Oletko valmis?"
"Oletko valmis?"
Menikö hyvin? - Meni.
Sanoin: "Joo!"
Ja menin... hutum!
Ei, hutum. Hyvä.
Ja pallo tuli minua kohti.
En tiennyt, mitä tehdä. Se osuu minuun.
Ajattelin, että hyppään ilmaan -
ja potkaisen palloa, kun olen ilmassa.
Tein niin, -
ja se teki niin kipeää jalkaani, -
etten pystynyt kävelemään kolmeen viikkoon.
Olin kolme viikkoa vuoteenomana.
Sanoin: "Vau. Kiitos, Jumala, pienestä jalastani."
Minäpä kerron teille, että siitä alkoi sydämeni muutos.
Tiedättehän, miten olemme Jumalan tekemiä.
Sielu, sydän ja mieli.
Jotkut sanovat: sielu, henki ja mieli.
Joka tapauksessa pitää ymmärtää kaikkien kolmen paraneminen.
Ensinnäkin minulla oli särkynyt sydän.
Toiseksi mieltäni myrkyttivät erilaiset äänet.
"Et ole riittävän hyvä. Sinusta ei ikinä tule mitään.
Et ikinä saa työpaikkaa. Sinusta ei ikinä tule onnellista."
Ihmiset sanovat: "Kun vain motivoidut, selviät kyllä."
Olen tavannut ihmisiä, -
jotka ovat joinain vuosina motivoituneita, toisina eivät.
Olen kristitty, ja rakastan Jumalaa, -
ja Jumala ei muutu.
Toivoni Jumalassa ei muutu.
Mutta silti Nick itkee.
Silti Nick itkee.
Tulee hyviä ja huonoja päiviä.
Kun tulin ensikertaa Jumalan luo -
täydellä sydämen vilpittömyydellä, -
olin 15-vuotias.
Elämäni muuttui ainiaaksi, -
kun luin Raamatusta erään kertomuksen.
Voinko kertoa sen teille?
Johanneksen evankeliumin luvussa 9 -
kerrotaan siitä, miten Jeesus -
kulki joidenkin ihmisten kanssa kylän läpi.
He kohtasivat miehen, joka oli syntynyt sokeana.
Kukaan ei tiennyt, miksi mies oli syntynyt sokeana.
Niinpä he kysyivät Jeesukselta, miksi mies oli syntynyt sokeana.
He esittivät kaksi kysymystä.
Syntyikö mies sokeana oman syntinsä takia?
Vai syntyikö mies sokeana vanhempiensa synnin takia?
Mielenkiintoisia kysymyksiä.
Maailmalla törmää erilaisiin elämänteologioihin.
Ensimmäinen kysymys: "Syntyikö mies sokeana oman syntinsä takia?"
Se kuulostaa jälleensyntymisopilta.
Kun olin 13-vuotias, minulta tultiin kysymään: -
"Tiedätkö, miksi synnyit tuollaisena?"
Sanoin: "En." Nainen sanoi: "Minä tiedän.
Entisessä elämässäsi olit paha poika, -
ja rangaistukseksi siitä synnyit tuollaisena."
Sanoin: "En usko tuota."
Hän sanoi: "Ei hätää. Seuraavassa elämässä olet perhonen."
Sanoin: "En halua olla perhonen. Tuossa ei ole mitään järkeä."
Miten nainen löysi minut edellisestä elämästä?
Minulla ei ole tässä elämässä edes sormenjälkiä.
En halua olla perhonen. Siinä ei ole mitään järkeä.
Mutta kysymys oli sama.
Johtuiko se hänen synnistään? Jeesus sanoi, että ei.
Johtuiko se hänen vanhempiensa synnistä? Ei.
Mistä tiedämme? Jos Jumala todella rankaisisi meitä synneistämme, -
synnin palkka on kuolema.
Siunaako Jumala kuuliaisuutta ja vanhurskautta? Siunaa.
Tuleeko sinusta välttämättä rikas? Ei.
Ei.
Rahan ei ole väliä.
Jumala siunaa sinua ja antaa sinulle kaiken, mitä tarvitset.
Mitä me siis teemme?
Aivoillamme, valinnoillamme. Kuunnelkaapa tarkasti.
Jeesus siis sanoo, ettei se johtunut kenenkään synnistä, -
vaan siitä, että Jumalan tekojen piti tuleman hänessä julki.
Jeesus sylki maahan.
Kuvittele, että olen sokea.
Kuulen keskusteluja ja sitten kuulen jonkun tekevän näin.
Olet sokea, ja joku lähestyy sinua -
likaisin käsin, ja tämä joku laittaa likaiset kätensä kasvoillesi.
Jos minä olisin ollut se sokea, olisin sanonut: "Lopeta.
Kuka olet? Mitä haluat?
Mitä aiot tehdä? Mikä on suunnitelmasi?"
Ja sitten kerron, luotanko sinuun.
Kuulostaako tutulta?
"Jumala, haluan uskoa Sinuun, mutta kerro suunnitelmasi, -
niin kerron sen jälkeen, luotanko Sinuun."
Mutta sokea mies seisoi hiljaa, -
ja Jeesus paransi hänet.
Tajusin, että minun täytyy seistä hiljaa.
Minun ei tarvitse tietää suunnitelmaa.
Kuvittele, jos Jumala olisi kertonut minulle koko suunnitelman, kun olin 8.
Kuvittele. Pyysin raajoja.
Kuvittele, että Jumala olisi sanonut: "Ole huoleti.
Menet naimisiin kauniin naisen kanssa ja saat neljä lasta.
Menet Viroon ennen 31. syntymäpäivääsi.
Se on 80. maasi.
Tapaat 13. hallitusjohtajan, 30. presidentin.
Ja tulet matkustamaan maailmalla -
kertomassa kaikille, että rakastan heitä."
Jos Jumala olisi kertonut minulle tämän, ensinnäkään -
en luultavasti olisi uskonut sitä.
Toiseksi olisin saanut sydänhalvauksen.
Kolmanneksi, jos olisin tiennyt koko suunnitelman, -
mihin tarvitsen uskoa?
Et aavistakaan, miten paljon iloa tuotat Jumalalle, -
kun silloinkin, kun et tiedä suunnitelmaa, -
sanot: "Kyllä, Jumala. Minä luotan Sinuun."
Tuotamme Jumalalle enemmän iloa kuin enkelit, -
sillä uskomme, vaikka emme ole nähneet Häntä.
Ja kun rukoilemme, enkelit lähtevät liikkeelle.
He lähtevät liikkeelle.
Ja ymmärrän tänä päivänä, -
että ei mitään hätää, jos menen tänään kotiin.
Ei mitään hätää, jos lentokoneeni putoaa.
Ei hätää, jos joudun kolariin.
Ei hätää, jos kuolen syöpään.
Ei hätää, jos minut ammutaan.
Ei hätää, -
sillä vain ruumiini kuolee.
Rakastan sitä, kun apostoli Paavali sanoo: -
"Elämä on minulle Kristus, ja kuoleman on voitto."
Isäni Boris, hänen ruumiinsa on kuollut, -
mutta hän elää.
Hän kuoli, ja hautasimme hänen ruumiinsa vuonna 2017, -
ja kaipaan Isääni -
paljon.
Setäni Batta kuoli 14 kuuta sitten.
Hän oli minulle kuin isä.
Hänen ruumiinsa on kuollut, mutta hän itse elää.
Kun sinulla on toivo, se ei ole kiinni omasta voimastasi -
tai sinun suunnitelmastasi.
Ei väellä eikä voimalla vaan Jumalan Hengellä.
Ja tänä päivänä et voi vapautua ahdistuksesta, -
et voi vapautua masennuksesta, -
et voi muuttaa omaa sydäntäsi, -
et voi parantaa omaa sydäntäsi, -
et voi vaientaa sisäisiä ääniä, jotka tuomitsevat sinut menneisyytesi takia.
Et omassa voimassasi, vaan Jumalan voimassa.
Tänä päivänä olen 40-vuotias.
Annoin elämäni Jeesukselle 25 vuotta sitten.
Ja tämän minä olen oppinut.
Ihmiset pettävät sinut.
Sinä petät ihmiset, ja sinä petät Jumalan.
Mutta Jumala ei koskaan petä.
Ja jos jostain syystä et ole antanut elämääsi Jeesukselle, -
ehkä ajattelet: "En halua antaa elämääni Jeesukselle. En vielä.
Ehkä joskus myöhemmin, -
sitten kun olen naimisissa ja minulla on työpaikka."
Ei. Tule Jeesuksen luo nyt.
Monet nuoret ovat onnettomia teini-ikäisenä.
Luulette, että kun pääsette naimisiin, teistä tulee onnellisempia.
Voin kertoa, että minulla on hyvä avioliitto, -
mutta totuus on tämä.
Jos et ole onnellinen Jeesuksen kanssa sinkkuna, -
et ole onnellinen naimisissakaan.
Jutelkaa naimisissa olevien kanssa.
Avioelämä on rankkaa.
Joku sanoo: "Sitten, kun asiat ovat paremmin."
Ei. Sinun pitää antaa elämäsi Hänelle tänään.
Älä jää odottamaan.
Ehkä sanot: "En ole kristitty, koska tunnen kristittyjä.
Olen ystävällisempi kuin kukaan tuntemani kristitty."
Olen pahoillani siitä, jos joku kristitty ei ole ollut sellainen -
kuin kristityn pitäisi olla.
Mutta me puhumme nyt sinun sielustasi, emme kenenkään muun.
Jos joku edustaa Kristusta kelvottomasti, -
se ei muuta sitä tosiseikkaa, että tarvitset Vapahtajaa.
Se ei muuta Jeesuksen pyhyyttä.
Ja sinä tarvitset Häntä. Tarvitset Hänen rauhaansa.
Moni sanoo: "En halua antaa elämääni Jeesukselle tänään. En tänään."
Milloin sitten?
"No en tänään. En halua tehdä päätöstä."
Kuule. Päättämättömyytesi on päätös, ja se on tällä hetkellä "ei".
Ja sanon sinulle nyt, -
että kun kuulet Hänen kolkuttavan sydämesi ovella, -
avaa ovi.
"Ei, ei. Nick, sinä et tajua.
Olen tappanut ihmisen.
Minun pitää ensin hoitaa itseni kuntoon."
Hän ei tullut terveitä varten. Hän tuli etsimään eksyneitä.
Hän tuli sairaita ja rikkinäisiä varten.
Ja viimeinen syy, miksi ihmiset eivät halua tulla kristityiksi, on tämä.
"Nick, miten voit sanoa, -
että hyvät ystäväni, jotka eivät usko Jeesukseen, -
eivät pääse taivaaseen?"
Asia on hyvin yksinkertainen.
Ensiksikin rakastan kaikkia.
Minua jopa käsketään rukoilemaan vihollisteni puolesta.
Rakastan kaikkia.
Mutta jos kysyt minulta, mitä Raamattu sanoo, -
Raamattu sanoo näin.
Meidän kaikkien on kerran kuoltava, -
ja on vain yksi tapa kumota kuolema, -
ja se on ylösnousemus.
Jeesus oli Jumalan Poika, -
täysin Ihminen ja täysin Jumala, -
joka sanoi olevansa Herra.
Hän oli synnitön, ja siksi Hänen ei olisi tarvinnut kuolla.
Mutta Hän valitsi kuoleman, ei omien syntiensä tähden, -
sillä Hän ei ollut syntiä tehnyt, vaan maailman syntien tähden.
Joten jos uskon, että silta taivaaseen on kuolema -
ja Hän kuoli edestäni, -
silloin tiedän, että Herrani on totta -
ja toivoni on totta.
Maailmassa on monia uskontoja.
Ja 1,4 miljardia ihmistä uskoo tällä tavalla: -
Ole hyvä, tee hyvää, niin hyvää tapahtuu.
En voi uskoa siihen.
Toiset 1,2 miljardia ihmistä uskoo näin: -
Jos sinulla on vammainen poika, -
hän ei ole mitään.
Ole hyvä, tee hyvää ja lepytä 330:tä miljoonaa jumalaa.
Se on yksi pääuskonnoista. 1,3 miljardia ihmistä uskoo niin.
Ja jos olet köyhä, sinun tulee tarjota lapsesi uhriksi -
seksiorjuuteen.
Se on yksi pääuskonnoista.
Vielä yksi sanoo: -
Rukoile viidesti päivässä ja tee hyvää.
Ja kun kuolet, saatat päästä taivaaseen.
Jos haluat sataprosenttisen varmasti päästä taivaaseen, -
sen uskonnon mukaan, jos haluaa varmuuden, -
varmuuden saa ainoastaan tappamalla jonkun kristityn.
Niin heidän pyhät kirjoituksensa sanovat.
En ole kristitty vain siksi, että vanhempani olivat kristittyjä.
Olen tutkinut kaikkia muita uskontoja, -
ja me olemme ainoita, joilla oikeasti on pelastusvarmuus.
Ja minä tiedän, -
että kun pyysin Jeesusta elämääni 15 vuoden iässä -
sanoin: "Jumala, anna anteeksi kaikki syntini.
Olen valehdellut." Se tarkoittaa, että olen valehtelija.
Olin varastanut jotain. Se tarkoittaa, että olen varas.
Minulla oli ollut himokkaita ajatuksia naisia kohtaan.
Ajatteletko, että se on vain ajatus?
Tiedätkö, mitä se on Jumalan silmissä?
Sellainen synti, josta tuomitaan helvettiin.
Mutta kun Jeesus tulee elämääsi, -
ja pyydät Häntä täyttämään sinut Pyhällä Hengellä, -
Hän muuttaa sinut.
Hän käy sisään etuovesta -
ja tulee ystäväksesi.
Hän ei sano: "Korjaa asiasi, ennen kuin voin puhua sinulle." Ei.
Ja päivä päivältä Hän parantaa mielesi.
Hän parantaa sydämesi. Hän parantaa kaiken.
Ei joskus hetkellisesti vaan matkan varrella kulkiessasi Jeesuksen kanssa.
Joten tänään seison edessänne -
ihmisenä, joka on keskeneräinen.
Ja viimeiseen hengenvetooni asti -
minun Jumalani tekee minussa työtä.
Minun Jumalani tekee työtä kauttani.
Ja viimeiseen hengenvetooni asti kerron kaikille: -
Jeesus rakastaa sinua.
Hän rakastaa sinua, -
ja Hän on tullut vuoksesi.
Hän lähettää miehen, jolla ei ole käsiä ja jalkoja, -
kertomaan sen sinulle. Jos Jumala käyttää kädetöntä ja jalatonta -
olemaan käsinään ja jalkoinaan, -
silloin Jumalalle kelpaa mikä vain altis sydän.
Minä en ole toivon lähde. Minä en ole mitään.
Olen vain Korkeimman palvelija.
Joten vastaatko Hänelle tänään "kyllä"?
Pysähdytkö ja olet hiljaa -
ja sanot: "Kyllä, Jumala, tule elämääni"?
Joten tällä hetkellä tahtoisin rukoilla kaikkien puolesta.
Aivan ensimmäiseksi haluan rukoilla sellaisten puolesta, -
joilla on kipua ja sairautta.
Nosta kätesi, jos sinulla on jokin sairaus tai vaiva -
tai jos sinulla on kipuja.
Saanko rukoilla puolestasi?
Jeesuksen nimessä me kiitämme Sinua siitä, -
että Sinä olet parantajamme.
Kiitämme Sinua siitä, että syöpä lähtee, -
että sairaus lähtee -
ja että kipu pakenee kehostamme.
Tuomme eteesi kaikki huolestuttavat tiedot, joita on saatu lääkäriltä, -
ja pyydämme Jeesuksen nimessä juuri nyt paranemista.
Rukoilemme käsien ja jalkojen puolesta. Tee fyysisiä ihmeitä.
Mutta Jumala, kaikkien täällä olevien puolesta, -
sen lisäksi, että ruumiimme voi olla sairas, myös sielu on sairas.
Jumala, tulemme eteesi tänään.
Kiitämme Sinua tästä hetkestä.
Täällä on monia, jotka eivät tunne Sinua.
Ja me rukoilemme, Jumala, että tämä ilta olisi se ilta, -
jolloin he lähtevät seuraamaan Sinua.
Jos tänä iltana haluat lähteä seuraamaan Jumalaa, -
tämä ei ole uudelleen omistautuminen, vaan tiedät, että et ole pelastettu, -
lausu silloin sydämessäsi tämä rukous: -
Rakas Jumala, -
tulen tänään eteesi.
Kiitos, että rakastat minua.
Jeesus, kiitos, -
että kuolit ristillä syntieni tähden.
Olen syntinen.
Anna minulle anteeksi.
Tule elämääni.
Ole Vapahtajani, kaikkeni.
Uskon, että olet Jumalan Poika, -
joka kuoli puolestani -
ja nousi kuolleista.
Kiitos, Jumala, että Sinulla on minulle suunnitelma.
Täytä minut Pyhällä Hengelläsi.
Anna minulle Sinun rauhasi.
Anna minulle Sinun lohdutuksesi.
Opeta minulle, miten rukoilla.
Näytä, miten elää päivä kerrallaan.
Isän, Pojan ja Pyhän Hengen nimeen, aamen.
Rakastan teitä tosi paljon, -
ja tahdon kertoa teille, -
että jos joisin kahdeksan kertaa kahvia, -
siinä on kahdeksan teemaa, -
niin että jos todellakin solmit suhteen Jeesukseen, -
olen taltioinut kahdeksan eri videota.
Jos katsot ne kahdeksan videota, jossa avaan perustiedot siitä, -
mitä on olla kristitty ja miten voi lukea Raamattua, -
ruutuun tulee QR-koodi.
Jos haluat tietää Jumalasta lisää, -
tulevien kahdeksan päivän aikana, -
videot on jo käännetty viroksi ja venäjäksi.
Haluan sanoa, että videot rohkaisevat sinua.
Ota siis puhelin esiin ja nappaa kuva QR-koodista tai skannaa se.
Oli etuoikeus ja kunnia tulla tänne tänään.
Tahdon kiittää vielä kaikkia pastoreita ja vastuunkantajia.
Kiitän Sergeitä ja kaikkia täällä.
Kunpa voisin halata teitä kaikkia, mutta en voi.
Käteni putoaisivat, jos halaisin teitä kaikkia.
Viro, Jumala teitä siunatkoon.
Rukoillaanko maanne puolesta?
Jos pystyt, -
kaikki muut, paitsi te siellä keskellä käytävän varrella, -
älkää nousko, sillä kamerat ovat siellä.
Mutta muut, noustaan seisomaan ja rukoillaan Viron puolesta.
Rakas Jumala, me tulemme eteesi.
Kiitos tästä kauniista maasta.
Tuomme eteesi Ukrainan ja rukoilemme rauhaa.
Tuomme eteesi Israelin ja rukoilemme rauhaa.
Herra, Jumala, me kiitämme Sinua siitä, -
että Sinä rakastat meitä ja rakastat Viroa.
Herra, rukoilemme hallituksen puolesta.
Rukoilemme opettajien ja koulujärjestelmän puolesta.
Rukoilemme armeijan ja sairaaloiden puolesta, -
poliisivoimien puolesta.
Rukoilemme jokaisen ihmisen puolesta tässä maassa.
He saavat elää näin kauniissa maassa.
Tuomme eteesi nuoret.
Kosketa seuraavaa sukupolvea -
rakkaudella, totuudella ja viisaudella.
Rukoilemme lastemme puolesta.
Anna meille viisautta. Auta opettamaan oikealle tielle.
Isä, kiitos seurakunnista.
Kiitos siitä, miten monet eri tunnustuskunnat ovat tulleet koolle.
Siunaa seurakuntia.
Kiitos kaikesta mediasta.
Kiitos TV-lähetyksestä.
Siunaa kaikkea mediaa.
Ja rukoillaan, että Viron kouluissa -
ei olisi enää kiusaamista.
Rukoilemme rauhaa, vakautta ja vahvaa tulevaisuutta -
tälle kauniille Viron maalle.
Jeesuksen nimessä, aamen.
Suuret kiitokset. Jumalan siunausta!
Kiitos.
Aamen. Kiitos. Halataan.
Suomennos: Marianne Tenetz ja Irene Tarkka (laulut)